સુરેન્દ્રનગરના સુધારા પ્લોટમાં ભાડેથી રહેતા શેરબાનુબેન ફતેમહંમદભાઇ પારેડી નામના મિયાણા મહિલાએ એ ડિવિઝન પોલીસ સ્ટેશનમાં નોંધાવેલી ફરિયાદમાં જણાવ્યું હતું કે અગાઉ તેઓ રાજકોટમાં રહેતા હતા પરંતુ તેના પુત્ર હુશેને પોપટપરામાં રહેતા મુસ્તાક નામના શખ્સની હત્યા કરી હોય તેનો કોર્ટમાં કેસ ચાલુ થયા બાદ જામીન મળતા તેઓ સુરેન્દ્રનગર રહેવા જતા રહ્યા હતા ગઈકાલે કોર્ટમાં મુદત હોવાથી બંને માતા-પુત્ર રાજકોટ આવ્યા હતા મુદત પુરી કરી અઢી વાગ્યા આસપાસ તેઓ ઘરે જવા બહાર નીકળ્યા હતા તેઓ રીક્ષા બાંધવા ગયા ત્યારે પુત્ર હુશેન આઈપી મિશન સ્કૂલના ગેટ પાસે ઉભો હતો ત્યારે જ અચાનક ફરિયાદી પક્ષના પોપટપરાના રમજાન ઉર્ફે કાલુ અયુબભાઇ માલાણી, નાસીર શકુરભાઈ જામ જાતે મિયાંણા અને મોઇન ઉર્ફે ટકો સત્તારભાઈ ચૌહાણ ધસી આવ્યા હતા અને નાસીરે હુશેનને પકડી રાખી બંને શખ્સોએ છરીના ત્રણેક ઘા ઝીકી દીધા હતા અને ભાગી ગયા હતા લોહીલુહાણ હાલતમાં હુશેનને સારવાર અર્થે સિવિલ હોસ્પિટલે ખસેડવામાં આવ્યો હતો એ ડિવિઝન પોલીસ સ્ટેશનમાં હત્યાની કોશિશ અંગે ગુનો નોંધાવતા પીએસઆઇ એસ વી સાખરા સહિતના સ્ટાફે હુમલાખોરોને ઝડપી પાડવા તજવીજ હાથ ધરી છે.